**Uudet Ford C-MAX ja Grand C-MAX tuovat aktiivisille perheille parempaa polttoainetehokkuutta, teknologiaa ja matkustusmukavuutta**

* Tyylikkäät uudet C-MAX ja Grand C-MAX ovat entistä polttoainetehokkaampia ja niissä on matalammat CO2-päästöt, edistyneitä kuljettajaa avustavia teknologioita sekä segmentissään uusia mukavuusominaisuuksia
* Fordin uusissa monikäyttöautoissa on parannellut voimansiirrot, joihin kuuluvat 1.5 litraiset EcoBoost- ja TDCi-moottorit sekä ECOnetic-vaihtoehto, jonka CO2-päästöt ovat vain 99 g/km
* Segmentissään ensimmäisen Hands-Free-takaluukun ansiosta ostoksia, pieniä lapsia tai matkatavaroita kantavat vanhemmat voivat avata takaluukun heilauttamalla jalkaa takapuskurin alla; Active Park Assist -pysäköintiavustin helpottaa tasku- ja rinnakkaispysäköintiä
* Paranneltu Active City Stop -törmäyksenestojärjestelmä toimii nyt aina 50 km/h nopeuteen asti (aiemmin 30 km/h); mukautuvat ajovalot parantavat pimeänäkyvyyttä
* Molemmissa ajoneuvoissa on Fordin uusi, näyttävä muotoilu, intuitiiviset, taidokkaasti suunnitellut sisätilat sekä parempaa mukavuutta, hienostuneisuutta ja ajamisen laatua

**HELSINKI 7.4.2015** – Fordin uudet, polttoainetehokkaat, joustavat ja tyylikkäät C-MAX ja Grand C-MAX –mallit tarjoavat aktiivisille perheille edistyneitä kuljettajaa avustavia teknologioita, miellyttäviä käyttöominaisuuksia sekä parempaa mukavuutta ja turvallisuutta.

Viisipaikkainen C-MAX ja seitsenpaikkainen Grand C-MAX ovat monikäyttöisiä ajoneuvoja, joiden uudistettu alusta, kori ja sisusta tarjoavat paranneltua hienostuneisuutta ja ajamisen laatua. Lisäksi C-MAX-tuoteperhe tarjoaa ensimmäisenä segmentissään Hand-Free-takaluukun, jonka ansiosta takaluukun voi avata heilauttamalla jalkaa takapuskurin alla, sekä parannellun version Active City Stop -törmäyksenestojärjestelmästä, joka on suunniteltu onnettomuuksien välttämiseen tai lieventämiseen.

Molempiin autoihin saa nyt ensimmäistä kertaa Fordin uuden 1.5 litran EcoBoost-bensiinimoottorin, joka on polttoainetehokkaampi kuin valikoimasta poistuva 1.6 litran EcoBoost, sekä 105 hevosvoimaisen, 1.5 litran TDCi ECOnetic -dieselmoottorin, jonka CO2-päästöt ovat viisipaikkaisella mallilla 99 g/km.\* Myös uudistettu jousitus ja ohjaus korostavat ajoneuvoluokan johtavaa ajodynamiikkaa.

“C-MAX on ansainnut maineen polttoainetehokkaana, ohjaukseltaan herkkänä ja urheilullisena sekä sisätilaratkaisultaan joustavana ja tilavana autona”, sanoo Roelant de Waard (Vice President, Marketing, Sales & Service, Ford of Europe). ”Lisäksi Ford C-MAX -perheessä on yleensä vain suuremmista ja kalliimmista autoista löytyvää hienostuneisuutta, kun taas moottorit tuottavat vähemmän CO2-päästöjä tinkimättä kuitenkaan auton upeasta ajodynamiikasta.”

**Tehokkaita moottoreita**

Parannellun polttoainetehokkuuden ja alhaisien CO2-päästöjen ansiosta [C-MAX ja Grand C-MAX](https://www.youtube.com/watch?v=DQZlgSjQMKY) –mallit ovat käyttökustannuksiltaan edullisia, mutta se ei tarkoita tinkimistä tehokkuudesta tai ajettavuudesta. Kooltaan pienempiin moottoreihin kuuluvat:

* Fordin uudet, polttoainetehokkaat 1.5 litran EcoBoost-bensiinimoottorit 150- tai 182- hevosvoimaisena, viisipaikkaisen version CO2-päästöjen ollessa 139 g/km, kun mallistosta poistuvan 1.6-litraisen EcoBoost-bensiinimoottorin päästöt olivat 144 g/km.
* Uusi 1.5 litran TDCi-dieselmoottori sekä 95- että 120-hevosvoimaisena, molempien versioiden CO2-päästöt ovat 105 g/km, mikä on 12 prosenttia vähemmän kuin poistuvan 1.6-litraisen mallin päästöt. Uudet moottorit ovat kuitenkin 5 hevosvoimaa tehokkaampia.
* 100 ja 125 hevosvoiman versiot Fordin [1.0-litraisesta EcoBoost-bensiinimoottorista](https://www.youtube.com/watch?v=nQUAW-0lzd8&list=PLSDdJ-bq9Y1_vmu-ShPFMGPcZtDGDSOQb), joka on voittanut International Engine of the Year -tunnustuksen ennennäkemättömästi kolmena vuotena peräkkäin

105-hevosvoimaisella 1.5 litran TDCi-moottorilla varustellun C-MAX ECOnetic -mallin CO2-päästöt ovat ensimmäistä kertaa alle 100 g/km. Auto-Start-Stop-teknologia on mukana vakiovarusteena C-MAXin EcoBoost- ja 2.0 litran TDCi-moottoreissa ensimmäistä kertaa, mikä vähentää CO2-päästöjä jopa 17 prosenttia ja tuo 7 prosenttia lisää tehoja.

“Fordin uudet 1.5-litraiset EcoBoost-bensiini- ja TDCi-dieselmoottorit ovat merkittävä lisä moottorimallistoomme ja tarjoavat sekä lisää tehoja että parempaa polttoainetaloudellisuutta”, kertoo Jim Baumbick (Ford’s Global C-car Vehicle Line Director). “Näiden moottorien ansiosta C-MAX on segmenttinsä ensimmäinen auto, joka täyttää uusimmat Euro 6 -päästövaatimukset koko malliston osalta heti markkinoille tullessaan.”

**Ajodynamiikka**

Fordin C-MAX-perhe tarjoaa luokkansa johtavaa ajodynamiikkaa. Uusien mallien paranneltuihin ominaisuuksiin lukeutuu:

* Jäykemmät jousituksen holkit, joiden ansiosta ajokokemus on hallitumpi ja intuitiivisempi. Myös kori kallistuu vähemmän kaarteissa
* Uudelleenviritetyt iskunvaimentimet, jotka lisäävät ohjauksen ketteryyden tuntua sekä samalla ylläpitävät ajomukavuutta; laakereiden uusi suunnittelu parantaa sisätilojen hienostuneisuutta vähentämällä häiritseviä ääniä
* Sähköinen ohjaustehostin parantaa ohjauksen tarkkuutta ja vakautta

**Tunnistaa vaaratilanteet**

Uuden C-MAX-tuoteperheen autoissa on Fordin edistyksellisiä teknologioita, joiden avulla kuljettaja voi kokonaan välttää tai lieventää onnettomuuksia, kuten pysäköitäessä välttyä naarmuilta ja osumisilta toiseen autoon tai vakavimmillaan estää peräänajot.

Fordin [Active City Stop](https://www.youtube.com/watch?v=tgbkpTmH7uo) -törmäyksenestojärjestelmä valmistelee jarrut valmiustilaan ja – mikäli kuljettaja ei reagoi – vähentää moottorin vääntömomenttia ja jarruttaa automaattisesti vähentäen törmäyksen vaikutusta. Paranneltu versio on tehostettu toimimaan 50 km/h nopeudessa verrattuna edellisen version 30 km/h toimintanopeuteen.

Ford tuo Eurooppaan myös Pre-Collision Assist -törmäyksenestoavustimen. Sen toimintaperiaate on samankaltainen kuin Active City Stop -törmäyksenestojärjestelmässä, mutta se pystyy havaitsemaan ajoneuvoja huomattavasti tehokkaammin aina 8 km/h nopeudesta 180 km/h nopeuteen. Avustin tukee kuljettajaa korkeissa nopeuksissa, kuten maantiellä, varoittamalla ja jarruttamalla tarpeen mukaan.

C-MAX-perheessä on nyt ensimmäistä kertaa mukautuva vakionopeudensäädin, joka mahdollistaa sen, että kuljettaja voi pitää asetetun välimatkan edellä kulkevaan ajoneuvoon, vaikka se kulkisi hitaammin kuin säädetty vakionopeus. Tilanteisiin, joissa se ei ole aktiivinen, Distance Indication -järjestelmällä kuljettaja voi säätää halutun välimatkan edellä olevaan ajoneuvoon. Jos kuljettaja ajaa lähemmäksi, järjestelmä varoittaa kolmiportaisesti – harmaa, keltainen, punainen – kojelaudan näytöllä.

Fordin aktiivinen pysäköintiavustin ([Active Park Assist](https://www.youtube.com/watch?v=IY9uuf2K4oY)) etsii autolle sopivan kokoiset pysäköintipaikat. Se toimii napin painalluksella ja ohjaa auton vapaaseen tilaan kuljettajan huolehtiessa kaasusta ja jarrusta. C‑MAXissa ja Grand C-MAXissa on myös rinnakkaispysäköintiavustin ([Perpendicular Parking](https://www.youtube.com/watch?v=c3bojaXACac&list=UU-uGdDHxmwi_eH5t_ph9uuw)), joka auttaa kuljettajaa peruuttamaan kahden vierekkäin olevan auton väliin.

Lisäanturit mahdollistavat myös ensimmäistä kertaa Euroopassa teknologioita, jotka auttavat kuljettajia poistumaan autopaikoilta:

* Risteävän liikenteen varoitin ([Cross Traffic Alert](https://www.youtube.com/watch?v=HAru_NvgykQ)) varoittaa autopaikalta pois peruuttavaa kuljettajaa mahdollisista takana kulkevista autoista. Laitteen tutkan kantama on enimmillään 40 metriä ja järjestelmä antaa kolme erillistä varoitusääntä, jos se havaitsee lähestyvän ajoneuvon
* Parkkiruudusta poistumisavustin (Park-Out Assist) auttaa rinnakkaiselta pysäköintipaikalta lähtevää kuljettajaa. Kuljettajan valittua oikean tai vasemman puolen järjestelmä ohjaa autoa samalla kun kuljettaja käyttää kaasu- ja jarrupoljinta

**Kirkkaampi tulevaisuus**

C-MAXin ja Grand C-MAXin uudet ajovaloteknologiat auttavat kuljettajaa näkemään ja tulemaan havaituksi paremmin pimeässä tai näkyvyyden ollessa muuten heikko.

Fordin mukautuvat ajovalot ([Adaptive Front Lighting](https://www.youtube.com/watch?v=cI-8W6xAkXY)) säätävät etuvalojen valokeilojen kulmat ja vahvuuden yhteen seitsemästä asetuksesta, jotka riippuvat liikenne- ja tieolosuhteista. Esimerkiksi käännyttäessä kulman taakse hitaassa nopeudessa järjestelmä heijastaa valonsäteen tien reunaa kohti, jolloin pyöräilijät ja jalankulkijat näkyvät paremmin. Lujaa ajettaessa valo ohjautuu kauemmas kaarteeseen.

Uuden C-MAX-tuoteperheen autoissa on Bi-Xenon HID -ajovalot, joiden ansiosta kuljettaja näkee tien mahdollisimman hyvin, kun taas päiväsaikaan LED-päiväajovalot tekevät autojen havaitsemisesta helpompaa muille tienkäyttäjille.

**Turvallisuutta ja mukavuutta**

C-MAX-perheen uusien mallien sisätilat tarjoavat perheille enemmän turvallisuutta ja mukavuusominaisuuksia kuin koskaan aiemmin. Ne myös sopivat aktiiviselle elämäntyylille joustavuutensa ansiosta.

Molemmissa ajoneuvoissa on käytännöllisiä istuinturvallisuusratkaisuja. Mukana on esimerkiksi uudet i-Size-lastenturvaistuimien kiinnityspisteet, jotka sopivat yhteen uusimpien ISOFIX-lastenistuimien kanssa ja suojelevat päätä ja niskaa paremmin sivu- ja nokkakolareissa. Kojelaudan varoitus ilmoittaa, jos yksikin turvavyö on auki. Laajakulmataustapeili antaa kattavan näkymän takapenkeille, ja lemmikkejä voi kuljettaa koiraverkolla varustellussa takatilassa.

Ostoksia ja pieniä lapsia kantavat vanhemmat saavat takaluukun helposti auki Fordin [Hands-Free-takaluukun](https://www.youtube.com/watch?v=lAjlaslFP6Y) ansiosta. Seitsenpaikkaisessa Grand C-MAXissa on Fordin innovatiiviset tuplaliukuovet ja istuinjärjestelmä, joka tuo matkustamoon mukavuutta, tilaa ja joustavuutta.

Molempien ajoneuvojen uudelleen suunnitellut sisätilat tarjoavat enemmän kuin 20 käytännöllistä säilytysratkaisua:

* Keskikonsolin uusi lokero tuo lisää tilaa ja siihen kuuluu liukuva, integroitu käsinoja
* Uuteen, säädettävään konsoliin mahtuu erikokoisia pulloja ja mukeja sekä samaan aikaan litran vesipullo ja 0,4 litran muki
* Uudelleensuunniteltu, painamalla avattava hansikaslokero on helppokäyttöinen
* Syvempi säilytystila kojelaudan päällä tuo lisätilaa tavaroille; siinä on myös kaksi USB-liitintä, joten erilaisten mobiililaitteiden lataaminen onnistuu helposti.

Ohjaamossa on kauttaaltaan vähemmän painikkeita ja säätimiä, mikä tekee sisätiloista siistimmät ja intuitiivisemmat. Uusi musta satiiniverhoilu ja kromiset yksityiskohdat saavat aikaan siistin, modernimman ilmeen. Erilaisia säätimiä on entistä helpompi käyttää. Esimerkiksi ilmastoinnin säätimet huomaa helpommin ja ne eroavat toisistaan.

Sekä nuoret että iäkkäämmät matkustajat pääsevät rentoutumaan entistä mukavammassa ja hienostuneemmassa matkustamossa. Fordin insinöörit ovat vähentäneet häiritsevää melua ja värinää paksummilla sivuikkunoilla ja takaluukun ja takaikkunan tiivisteillä. Moottoritilan lämpösuojus on täytetty akustiikkaa vaimentavalla materiaalilla, jolloin moottoriäänistä on saatu vaimeammat. Dieselmoottorilla varustetuissa autoissa on lisätiivisteet, jotka vähentävät ääniä.

Konepellin alla uudelleen säädetty kaksoismassavauhtipyörä auttaa vähentämään tärinää ja uusi moottorin alusta tekee Auto-Start-Stop-toiminnon käyttämisestä miellyttävämmän. Jäykemmät, ääni- ja tärinäoptimoidut kevytmetallivanteet vähentävät tärinää.

Molempien mallien kaikissa varustelutasoissa on laadukkaat sisätilojen kankaat, lämmitettävä ohjauspyörä, ovikynnykset ja kiinnityspisteet kuormaverkolle sekä ensimmäisen että toisen istuinrivin takana.

Sisätilojen ilmavuutta korostaa entisestään lisävarusteena saatava panoraamalasikatto, jonka auringonsäteitä heijastava lasi pitää matkustamon viileänä ja suojelee matkustajia haitalliselta ultraviolettisäteilyltä. Sähkötoiminen kaihdin tarjoaa lisäsuojaa tarvittaessa.

**Parempaa hallintaa SYNC 2:lla**

C-MAX-tuoteperheen uusiin autoihin on saatavana [SYNC 2](https://www.youtube.com/watch?v=rfa-zhdw7SU) -järjestelmä, joka auttaa kuljettajaa pitämään katseen tiessä ja kädet ratissa. Fordin edistyksellisessä langattomassa hallintajärjestelmässä on korkearesoluutioinen, 8 tuuman värikosketusnäyttö ja kehittynyt englanninkielinen ääniohjaus, jolla pääsee helpommin käyttämään radiota, navigaatiota, ilmastointia ja yhteensopivia matkapuhelimia.

SYNC 2:sen navigointijärjestelmässä on HEREn karttapalvelu ja jaettu näyttöruutu, jossa on yksityiskohtaiset tiedot risteyksistä, puhutut kadun nimet, 3D-näkymät valtatieliittymistä sekä maamerkeistä ja lisäksi Michelinin matkaopas. SYNC 2:lla käytettävät englanninkieliset äänikomennot ovat hyvin yksinkertaiset. Yksi sana riittää, olipa kyseessä sitten ajokohteen antaminen navigaattorille tai musiikkikappaleen valinta esittäjän mukaan. Esimerkiksi sanomalla ”I’m hungry” ilmestyy ruudulle lista paikallisista ravintoloista, joihin sitten saa ajo-ohjeet.

Uudessa C-MAXissa on myös ensiluokkainen äänentoistojärjestelmä, johon kuuluu 10 Sonyn kaiutinta sekä subwoofer, joka pystyy tuottamaan paremman äänenlaadun silloin, kun käytössä on heikko radiotaajuus. Sillä voi tehostaa myös bassoääniä.

Uudessa C-MAXissa ja Grand C-MAXissa on ensimmäistä kertaa Fordin [MyKey](https://www.youtube.com/watch?v=2WDxemzgHVk)-toiminto. Sen avulla auton omistaja voi ohjelmoida avaimen – yleensä nuoria kuljettajia varten – ja rajoittaa huippunopeutta tai pienentää äänentoistojärjestelmän suurinta äänenvoimakkuutta. Toiminto voi myös sulkea äänentoistojärjestelmän kokonaan, jos kuljettaja ja matkustajat eivät käytä turvavöitä. Järjestelmä kykenee myös estämään kuljettajaa sammuttamasta turvateknologioita, kuten luistoneston.

**Modernia ja dynaamista muotoilua**

C-MAX-tuoteperhe on uudelleenmuotoiltu hyödyntäen Fordin globaalia muotokieltä. Keulaa koristaa Fordille tuttu puolisuunnikkaan muotoinen etusäleikkö, joka antaa C-MAX-perheelle vahvemman ja virtaviivaisemman ilmeen. Tuulilasin pesusuuttimet on piilotettu tuulilasin alapuolelle. Molemmissa malleissa on virtaviivaiset, entistä kulmikkaammat ajovalot ja suorakaiteen muotoiset, pitkulaiset sumuvalot.

Takaluukun ovi näyttää siltä kuin se olisi yhtä ja samaa osaa, kiitos uuden laserjuottotekniikan, jolla saadaan siisti ja poikkeuksellisen kestävä sauma ohueenkin metalliin. Modernia ilmettä täydentävät pienikokoiset taka-ajovalot.

Uusina väreinä esitellään Red Rush ja tyylikäs ruskeanharmaa Caribou.

“Koriin ja sisätiloihin tehdyt parannukset sekä kuljettajaa avustavat teknologiat tekevät C-MAXista ja Grand C-MAXista rauhallisen ajettavan”, Baumbick kertoo. “Mahdollisuus nähdä paremmin haastavissa ajo-olosuhteissa, mahdollisten vaaratilanteiden estäminen ja kokemattomampien kuljettajien turvallisempaan ajamiseen tähtäävät teknologiat tuovat lisäturvaa, olitpa ratin takana tai matkustajana.”

# # #

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivien (EC) 715/2007 ja (EC) 692/2008 asettamien teknisten vaatimusten mukaisesti. Polttoaineen kulutus ja CO2-päästöt on määritelty ajoneuvotyypin, ei yksittäisen auton mukaan. Käytetty testaustapa mahdollistaa vertailtavuuden eri autotyyppien ja valmistajien välillä. Polttoainetehokkuuden lisäksi ajokäyttäytymisellä sekä muilla ei-teknisillä asioilla on vaikutusta auton polttoaineen kulutuksen ja CO2-päästöjen määrittämiseen. CO2 on pääasiallisin kasvihuonekaasu, joka on syynä ilmaston lämpenemiseen. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 187 000 henkilöä ja sillä on 62 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 12 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123

rsalin1@ford.com